***НАРОДНО ЧИТАЛИЩЕ***

***„НИВА1901”***

О Т Ч Е Т



***с.НЕВША***

за дейността на Народно читалище „Нива 1901“ с.Невша, обл.Варна през 2023 година

Има един уникален културен феномен от световна величина, един само наш си модел и това е българското Читалище. Съвременното читалище е наследник на българската самодейност през периода на Възраждането. Целта му е била една – съхраняване на традиционните български ценности и добродетели. Българското читалище се възприема от обществото като културна институция, завоювала своите позиции през годините на своето съществуване и доказала, че е необходима. Заедно с това се откроява и специфичната мисия на читалището за съхранение и развитие на традиционните ценности на нацията.

Там е създадено мястото на просвещение, което и до днес е така. Българинът винаги се е стремил към знание, съзнавайки, че е наследник на братята Кирил и Методи, Той винаги е търсел книгата като врата към света. И една от важните първи задачи на читалищата е била библиотечното дело и неговото обогатяване. За съжаление през последните години броят на читателите намалява и причините за това са различни: при по-младото поколение причините варират от нежелание за четене до четене онлайн.

Читалището е сърцето на селото и местната общност, то е единственият създател на културен живот.

Годишната програма за развитие на читалищната дейност през 2023г. е съобразена с изискванията на чл.26, ал.2 от Закона за народните читалища. Отчетният период обхваща периода януари-декември 2023 година. Той обобщава най-важните моменти в работата на читалището, приоритети, цели и задачи, които спомагат за укрепването, модернизирането и развитието му. Читалището има изключително значение за укрепване, популяризиране и развитие на българската идентичност, традиционната култура и духовни ценности. През изминалата година читалището работи активно за изпълнение на своите основни задачи: 1*.Съхраняване и поддържане на местните традиции и обичаи*;

*2.Библиотечно обслужване, събиране и предоставяне на информация, достъп до интернет за населението;*

*3.Подготвяне и изнасяне на качествени културни програми, отбелязване на бележити годишнини и значими събития*;

Да се поддържа в добър вид МТБ. ¬ Да участва и присъства във всички местни празници и изяви. Целите на НЧ „Нива 1901“ са развитие и опазване на културния живот в село Невша, запазване на обичаите и традициите, осигуряване на достъп до информация, разширяване на знанията на жителите и приобщаването им към ценностите и постиженията на изкуството и културата. Читалището съдейства при организацията на всички културни мероприятия като работи в тясна връзка с Кметство Невша.

Център на дейността на читалищата от край време е читалищната библиотека. Нейното състояние отговаря на реалните потребности на хората от селото, но има още какво да се желае. Библиотеката е включена в Регистъра на обществените библиотеки в България. Тя разполага с интернет в читалнята с обособени 4 работни места за потребители и 2 работни места за библиотечния персонал. Старае се да приобщи читателите и особено учащите към книгите и ползването на библиотеката за информационен център за знания.

Набавянето на нови заглавия се извършва със собствени средства и дарения. Тази година към библиотечния фонд бяха добавени над 178 заглавия на детска и художествена литература от тях 36 броя закупени със средства на читалището и 142 броя дарения.

Библиотеката при читалището разполага с фонд – 7 901 единици. За популяризиране дейността на читалището, редовно се поддържаше фейсбук страница, предоставяща разнообразна информация.

За разпространението и съхранение на дейността си читалищната библиотека организира : кътове, изложби, презентации и културни мероприятия. Отбелязваме почти всички бележити дати и събития.

Съхранението и предаването на традициите ще си остане основна цел в дейността ни, а с желанието и участието на самодейците това се случва. Но нека си сложим ръката на сърцето и кажем: „Какво е празник без самодеец?“…, а празниците при нас започват още с първите дни на Януари. Облечени с красиви носии и с усмивки на лицата по случай Бабин ден, пресъздадохме обичая „*Поливане на бабата*“.

**Трифон Зарезан** или Деня на лозаря-традиционен народен празник. С руйно вино и зарязване на лозите домакини от ПК „Надежда“ гр.Провадия и самодейците при читалището пресъздадоха обичая „Зарязване“ с благословия за хубава и добра реколта през годината.

**19 Февруари** – *„Ако печеля, печели цял народ“*-Така отбелязахме 150 години от гибелта на ВАСИЛ ЛЕВСКИ.

**Ден на самодееца** – Това е празник за всички, които съхраняват и пресъздават българските традиции и фолклор, а най-голяма награда са аплодисментите и радостта в очите на публиката. Празникът бе отпразнуван подобаващо в гр. Елена след посещение на Мемориалния комплекс в с.Райовци.

**Трети март** – 1878година за нас българите е въплъщение на едно начало, възкрасението на един народ, ден на заслужена национална гордост, защото Българското Освобождение не е подарено, а е извоювано.

Самодейците поднесоха цветя и венец пред Паметника в селото.

**Ден на Ботев** – Да се поклоним пред Ботев и загиналите за свободата и независимостта на България.

Самодейците от кръжока по художествено слово отбелязаха 2 юни с цветя и венец пред Паметника на загиналите Невшанци.

**Еньовден** – аромат на билки!

Според народните вярвания това е най-дългия ден от годината в който слънцето се разкрива в цялата си прелест.

Вярва се, че сутринта на празника, когато изгрява Слънцето – „Трепти“, „играй“ и който види това ще бъде здрав през цялата година. И тази година отбелязахме празника подобаващо. Подготвени бяха венец и малки китки, завързани с червен конец, които се раздадоха с чашка билков чай, приготвен от пресни билки, събрани в ранни зори и окъпани от росата на всички присъстващи в църквата за здраве.

**Петровден** – По стара българска традиция на този ден се прави курбан от най-младото Петровско пиле в името на светеца. Приготвя се още празнична погача и баница с много сирене.

Обредите и ритуалите, които са се запазили и до днес се извършват за предпазване от пожари, градушки и гръмотевици.

Нашите самодейци отбелязаха празника с младо пиле и баница.

Отеква звучността на българската народна песен, красивите мелодии на кръшните български хора по фестивали и фолклорни събори взели участие и нашите самодейци.

**29 Април – гр. Суворово** *„Като жива вода“*  - празник на фолклорното изкуство.

Второ място,сребърен медал за Николай Лалев

първо място, златен медал за ЖПГ „Месни Гласове“ с р-л Георги Бонев

**07 Май – с.Енево** ФС „*Еньовски ритми*“. Провеждането на събора спомага за популяризирането и съхранението на фолклора в селските райони в община Нови Пазар.

**20 Май – с.Невша** „*Невша пее и танцува*“ Празник на селото

**27 Май – гр. Нови Пазар** - Традиционен фолклорен събор *„Станата пее“* Проучване, популяризиране и съхранение на фолклора от региона.

**03 Юни – с.Ветрино** „*44 ГОДИНИ ОБЩИНА ВЕТРИНО*“

**04 Юни – с.Блъсково** 11-ти фолклорен празник „*Блъсково – чисто, хубаво, добро“* Съхранява и развива творчеството в България и поддържа взаимоотношения между самодейните състави.

**10 Юни – с.Малък Преславец** 14-ти „*Празник на водните лилии*“. Целта на празника е преоткриване, съхраняване и опазване на природните дадености, както и съхранението и популяризирането на българския песенен, словестен и танцов фолклор.

Специалната награда на празника бе за Николай Лалев.

**11 Юни – с.Млада Гвардия** Празник на селото „*СВЕТИ ДУХ*“

**17Юни – с.Петров дол** Фолклорен фестивал „*На орището*“ Принос към българското културно наследство в областта на автентичния фолклор и традиции.

**01 Юли – гр.Девня** Пети фолклорен фестивал „ФОЛКЛОРНА ПАЛИТРА“ Популяризиране, запазване и развитие на българския фолклор.

Първо място и златен медал за ДУО „Невшанци“

второ място и сребърен медал за ЖПГ „Медни гласове“.

**09 Юли - гр.Попово** Национална фолклорна среща „*Автентичност и съвремие“*

Първо място, Златен медал и специална награда за Висок професионализъм на Георги Бонев.

ЖПГ „Медни гласове“ спечели Златен медал и специална награда „Ваучер“ за безплатно участие във фестивала „С ритъма на морето“ к.к.Албена.

**12 Август – с.Аспарехово, общ.Дългопол**. Трети фолклорен фестивал „*Ченге пее и танцува“*

**26 Август – к.к.Албена** Национален фестивал на изкуствата *„С ритъма на морето“*. Първо място, златен медал – Николай Лалев,

Първо място, златен медал – Георги Бонев

Второ място, сребърен медал – ЖПГ „Медни гласове“

**28 Август – с.Ветрино** Празници на МИГ „*Възход – Ветрино, Вълчи дол, Провадия“* Участие в празничния концерт

**10 Септември - с.Комарево** 100 години НЧ „*Отец Паисий – 1923 г*.“

**22 Септември – с.Здравец** Фолклорен фестивал „*Песен се пее, хоро се вие*“.

Първо място, златен медал – Георги Бонев

Първо място, златен медал – ЖПГ „Медни гласове“

**30 Септември – с.Момчилово** Фолклорен празник на селото „*Да запазим традиции и обичаи“*

**14 Октомври – с.Аспарухово** Празник на селото

**26 Октомври – с.Житница** Фолклорен празник „*Селото на житото и хляба“*

**17 Декември – гр.Провадия** Творческа среща между читалищата: „Нива1901“ с.Невша, „Васил Левски1895“ с.Енево, „Развитие 1903“ с.Блъсково, „Народна Просвета1904“ с.Млада Гвардия и „Отец Паисий1923“ с.Комарево

Гордеем се с нашите самодейци, благодарение на техния упорит труд и всеотдайност под ръководството Георги Бонев винаги са се представяли отлично! Затова и трудът им се оценява подобаващо.

Бъдете здрави, желая Ви удовлетворение и повече сценични изяви!

Едно е сигурно – самодеецът е човек, който има дух. И този дух го съхранява и превежда по трудния път на твореца!

Вече години наред провеждаме мероприятия, които сплотяват самодейците. На 21 Ноември отбелязахме Ден на Християнското семейство заедно със самодейците от НЧ „Народна просвета 1904“ с.Млада Гвардия. Отбелязване юбилеи, рождени дни, лични празници и други.

70 годишния юбилей на нашите самодейки г-жа Живка Георгиева и г-жа Иванка Василева отбелязахме с много песни и танци, заедно с техните деца, внуци и правнуци.

Настоятелството и екипът на читалището работят за разширяване кръга от партньори с културни институции. За целта на 17 Декември в гр.Провадия проведохме Творческа среща между читалищата: „Нива1901“ с.Невша, „Васил Левски1895“ с.Енево, „Развитие 1903“ с.Блъсково, „Народна Просвета1904“ с.Млада Гвардия и „Отец Паисий1923“ с.Комарево

През изминалата година читалището работи по утвърдени субсидии отпуснати от държавата , членски внос, дарителства и др. Държавната субсидия изразходвахме главно за заплати, осигурителни вноски на читалищните служители и консумативи за нуждите на читалището. Проблемите, с които се сблъскваме са застаряващото население, липсата на достатъчно средства, за да осъществим всички идеи.

Благодарим на всички, които ни съдействаха за изпълнението на проект „Невша в миналото и сега“ по Мярка 22 „Съхраняване, развитие и волоризиране на специфични местни идентичности и местната култура“ на „МИГ Възход – Ветрино, Вълчи дол, Провадия“ , благодарение на които на 05.01.2023 година получихме новите мъжки носии и допълнения към женските.

В заключение – Читалището е в основата на всички празнични събития в село Невша. Всички тези прояви и дейности през изминалият отчетен период, категорично доказват съществуването на институцията Читалище.

Като председател и от името на Читалищното настоятелство, Благодарим на Общото събрание за оказаното доверие.

За мен беше удоволствие да ви представя накратко отчета за дейността на НЧ „Нива 1901“.

Благодаря за вниманието!

Председател НЧ“Нива1901“

Зоя Атанасова